
           REPUBLIKA HRVATSKA
KRAPINSKO – ZAGORSKA ŽUPANIJA

OPĆINA KRAPINSKE TOPLICE

OPĆINSKO VIJEĆE

ODBOR ZA STATUT I POSLOVNIK

KLASA: 012-01/20-01/0003
UR.BR:   2197/03-02-20-1
Krapinske Toplice, 30.04.2020.

Na temelju članka 34. Poslovnika o radu Općinskog vijeća Općine Krapinske Toplice („Službeni glasnik“ Krapinsko-zagorske županije broj 21/09, 14/12, 8A/13, 4/18 i 13/20) Odbor za statut i poslovnik Općinskog vijeća Općine Krapinske Toplice na sjednici održanoj dana 30.04.2020.g. utvrdio je pročišćeni tekst Statuta Općine Krapinske Toplice


Pročišćeni tekst Statuta Općine Krapinske Toplice obuhvaća tekst Statuta Općine Krapinske Toplice (Službeni glasnik Krapinsko-zagorske županije broj 16/09), tekst  Statutarne Odluke o izmjenama i dopunama Statuta Općine Krapinske Toplice (Službeni glasnik Krapinsko-zagorske županije broj 8A/13), tekst  Statutarne Odluke o izmjenama i dopunama Statuta Općine Krapinske Toplice (Službeni glasnik Krapinsko-zagorske županije broj 6/14), tekst  Statutarne Odluke o izmjenama i dopunama Statuta Općine Krapinske Toplice (Službeni glasnik Krapinsko-zagorske županije broj 4/18) i tekst  Statutarne Odluke o izmjenama Statuta Općine Krapinske Toplice (Službeni glasnik Krapinsko-zagorske županije broj 13/20), u kojima je naznačeno vrijeme njihova stupanja na snagu.






                                                                        Predsjednik Odbora za Statut i poslovnik:



Stjepan Latin

STATUT

OPĆINE KRAPINSKE TOPLICE

(PROČIŠĆENI TEKST)
I.  OPĆE ODREDBE

Članak  1.

Ovim Statutom se pobliže uređuje samoupravni djelokrug Općine Krapinske Toplice, njena obilježja, javna priznanja, ustrojstvo, ovlasti i način rada tijela, način obavljanja poslova, oblici konzultiranja građana, provođenje referenduma u pitanjima iz  djelokruga, mjesna samouprava, ustrojstvo i rad javnih službi, oblici suradnje s drugim jedinicama lokalne i područne (regionalne) samouprave, te druga pitanja od važnosti za ostvarivanje prava i obveza  Općine Krapinske Toplice.

Izrazi u ovom Statutu koji imaju rodno značenje odnose se jednako na muški i ženski rod.

(Napomena: Člankom 1. Statutarne odluke o izmjenama i dopunama Statuta Općine Krapinske Toplice „Službeni glasnik“ Krapinsko-zagorske županije broj 4/18, koja je stupila na snagu 07.02.2018.g. iza stavka 1. dodan stavak 2.)
Članak 2.

Općina Krapinske Toplice je jedinica lokalne samouprave.

Općina Krapinske Toplice obuhvaća područja naselja: ČRET, DONJE VINO, GREGUROVEC, HRŠAK BREG, JASENOVEC ZAGORSKI, JURJEVEC, KLOKOVEC, KLUPCI ( od kbr. 1 do 54), KRAPINSKE TOPLICE, LOVREĆA SELA, MALA ERPENJA, MATUROVEC, ORATJE, SELNO, SLIVONJA JAREK, VIĆA SELA i VRTNJAKOVEC.

Općina Krapinske Toplice obuhvaća katastarske općine: SELNO, MALA ERPENJA, ČRET, KRAPINSKE TOPLICE, KLOKOVEC, VRTNJAKOVEC (osim naselja Klupci Začretski).

Granice Općine Krapinske Toplice mogu se mijenjati na način i po postupku koji su propisani zakonom.

Članak 3.

Općina Krapinske Toplice ( u daljnjem tekstu: Općina) je pravna osoba.

Sjedište Općine je u Krapinskim Toplicama, ulica Antuna Mihanovića 3.

Tijela i upravna tijela Općine imaju i rabe pečate s grbom Republike Hrvatske, sukladno posebnom zakonu.

II. OBILJEŽJA OPĆINE

Članak 4.

Općina ima grb i  zastavu.

Obilježjima iz stavka 1. ovog članka predstavlja se Općina i izražava pripadnost Općini.

Grb i zastava ne smiju sadržavati simbole protivne Ustavu Republike Hrvatske i drugim propisima.
(Napomena: Člankom 2. Statutarne odluke o izmjenama i dopunama Statuta Općine Krapinske Toplice „Službeni glasnik“ Krapinsko-zagorske županije broj 4/18, koja je stupila na snagu 07.02.2018.g. iza stavka 2. dodan novi stavak 3, dosadašnji stavci 3. i 4. postali stavci 4. i 5.)

Izgled, način uporabe i zaštite obilježja Općine utvrđuje se posebnom odlukom  Općinskog vijeća Općine u skladu  sa zakonom.

Na temelju odluke iz stavka 3. ovog članka Općinski načelnik može odobriti uporabu grba i zastave pravnim osobama radi promicanja interesa Općine.

Članak 5.

Dan Općine je 22. srpnja.

Zaštitnica Općine je Sveta Marija Magdalena.

Povodom Dana Općine održava se svečana sjednica Općinskog vijeća Općine ( u daljnjem tekstu: Općinsko vijeće), na kojoj se dodjeljuju priznanja te se priređuju i druge manifestacije.

III. JAVNA PRIZNANJA

Članak 6.


Općinsko vijeće dodjeljuje javna priznanja za iznimna dostignuća i doprinos od osobitog značenja za razvitak i ugled Općine, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekovog okoliša, športa, tehničke kulture, zdravstva i drugih javnih djelatnosti, te za poticanje aktivnosti koje su tome usmjerene.


Općinsko vijeće može pojedinu osobu koja je zaslužna za Općinu proglasiti počasnim građaninom. Počašću se ne stječu posebna prava odnosno obveze. Počast se može opozvati ako se počastvovani pokaže nedostojnim takove časti.

Članak 7.


Vrste javnih priznanja, uvjeti za dodjelu javnih priznanja, njihov izgled i oblik, kriterij i postupnost njihove dodjele, tijela koja provode postupak i dodjeljuju priznanja, uređuje se posebnom odlukom Općinskog vijeća.

IV. SURADNJA S DRUGIM JEDINICAMA LOKALNE I PODRUČNE

(REGIONALNE)  SAMOUPRAVE

Članak 8.


Ostvarujući zajednički interes u unapređivanju gospodarskog, društvenog i kulturnog razvitka, Općina uspostavlja i održava suradnju  s drugim jedinicama lokalne  samouprave u zemlji i inozemstvu, u skladu sa zakonom i međunarodnim ugovorima.

Članak 9.


Općinsko vijeće donosi odluku o uspostavljanju suradnje, odnosno o sklapanju sporazuma (ugovora, povelje, memoranduma i sl.) o suradnji sa pojedinim jedinicama lokalne samouprave, kada ocijeni da postoji dugoročan i trajan interes za uspostavljanje suradnje i mogućnosti za njezino razvijanje.


Kriteriji za uspostavljanje suradnje, te postupak donošenja odluke uređuje se posebnom odlukom Općinskog vijeća.

Članak 10.

Sporazum  o suradnji Općine i općine ili grada druge države objavljuje se u službenom glasilu Krapinsko-zagorske županije.

Članak 11.


Općina, radi promicanja i ostvarivanja zajedničkih interesa zbog unapređivanja gospodarskog i društvenog razvitka gradova i općina u Republici Hrvatskoj, može osnovati s drugim gradovima i općinama odgovarajuću udrugu.

V. SAMOUPRAVNI DJELOKRUG

Članak 12.

Općina je samostalna u odlučivanju u poslovima iz samoupravnog djelokruga u skladu s Ustavom Republike Hrvatske i Zakonom, te  podliježe samo nadzoru zakonitosti rada i akata tijela Općine.

Članak 13.

Općina u svom samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni  državnim tijelima i to osobito poslove koji se odnose na:

· uređenje naselja i stanovanje,

· prostorno i urbanističko planiranje,

· komunalno gospodarstvo,

· brigu o djeci,

· socijalnu skrb,

· primarnu zdravstvenu zaštitu,

· odgoj i osnovno obrazovanje,

· kulturu, tjelesnu kulturu i šport,

· zaštitu potrošača,

· zaštitu i unapređenje prirodnog okoliša,

· protupožarnu zaštitu i civilnu zaštitu,

· promet na svom području ,

· ostale poslove sukladno posebnim zakonima.

Općina obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka.


Poslovi iz samoupravnog djelokruga detaljnije se utvrđuju odlukama Općinskog vijeća i Općinskog načelnika u skladu sa zakonom i ovim Statutom.

Članak 14.

Općina može organizirati obavljanje pojedinih poslova iz članka 13. ovog Statuta zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova u skladu s posebnim zakonom.

Odluku o obavljanju poslova na način propisan u stavku 1. ovog članka donosi Općinsko vijeće, temeljem koje Općinski načelnik sklapa sporazum o osnivanju zajedničkog upravnog tijela, kojim se propisuje financiranje, način upravljanja, odgovornost, statusna pitanja službenika i namještenika i druga pitanja od značaja za to tijelo.

(Napomena: Člankom 1. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 08.04.2013., izmijenjen stavak 2.).

Članak 15.


Općinsko vijeće Općine može, posebnom odlukom, pojedine poslove iz samoupravnog djelokruga Općine, prenijeti na  županiju ili mjesnu samoupravu.


Općinsko vijeće može tražiti od Skupštine Krapinsko Zagorske županije da se pojedini poslovi iz njezina samoupravnog djelokruga povjere Općini, ako Općina za to osigura dovoljno prihoda za njihovo obavljanje.


Odluke iz stavka 1. i 2. ovog članka donose se većinom glasova svih vijećnika Općinskog vijeća.

VI. NESPOSREDNO SUDJELOVANJE GRAĐANA U ODLUČIVANJU

Članak 16.

Građani mogu neposredno sudjelovati u odlučivanju o lokalnim poslovima putem lokalnog referenduma i mjesnog zbora građana, u skladu sa zakonom i ovim Statutom.

Članak 17 .


Referendum se može raspisati radi odlučivanja o prijedlogu o promjeni Statuta Općine, o prijedlogu općeg akta kao i o drugim pitanjima određenim zakonom i ovim Statutom. 

Prijedlog za donošenje odluke o raspisivanju referenduma može temeljem odredaba zakona i ovog Statuta, dati jedna trećina članova Općinskog vijeća, Općinski načelnik, većina vijeća mjesnih odbora na području Općine i 20% ukupnog broja birača Općine. 

Odluka donesena na referendumu obvezatna je za Općinsko vijeće.
(Napomena: Člankom 2. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 08.04.2013., izmijenjen članak 17.).
Članak 17.a.

Ako je raspisivanje referenduma predložila najmanje jedna trećina članova Općinskog vijeća, Općinski načelnik ili većina vijeća mjesnih odbora Općinsko vijeće dužno je izjasniti se o podnesenom prijedlogu te ako prijedlog prihvati, donijeti odluku o raspisivanju referenduma u roku od 30 dana od zaprimanja prijedloga. 

Odluka o raspisivanju referenduma donosi se većinom glasova svih vijećnika Općinskog vijeća. 

Ako je raspisivanje referenduma predložilo 20% od ukupnog broja birača Općine, predsjednik Općinskog vijeća u roku od 30 dana od dana zaprimanja prijedloga dostavlja prijedlog tijelu državne uprave nadležnom za lokalnu i područnu (regionalnu) samoupravu radi utvrđivanja ispravnosti podnesenog prijedloga, odnosno utvrđivanja je li prijedlog podnesen od potrebnog broja birača i je li referendumsko pitanje sukladno odredbama Zakona. 
(Napomena: Člankom 3. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018, u stavku 3. brojka „8“ zamijenjena brojkom „30“.)

Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, Općinsko vijeće će u roku od 30 dana od dana zaprimanja odluke o ispravnosti prijedloga raspisati referendum.
(Napomena: Člankom 3. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 08.04.2013., iza članka 17. dodan članak 17a.).
(Napomena: Člankom 1. Statutarne odluke o izmjenama  Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., u stavku 3. i 4. riječi „središnje tijelo državne uprave“ zamjenjuju se riječima „ tijelo državne uprave“ u odgovarajućem broju i padežu).
Članak 18.

Osim iz razloga utvrđenih člankom 17. stavkom 1. ovoga Statuta referendum se može raspisati i radi opoziva općinskog načelnika i njegovog zamjenika. 


Prijedlog za raspisivanje referenduma radi opoziva Općinskog načelnika i njegovog  zamjenika može podnijeti najmanje 20% ukupnog broja birača upisanih u popis birača Općine i 2/3 članova Općinskog vijeća.

            Prijedlog mora biti podnesen u pisanom obliku i mora sadržavati osobne podatke (ime i prezime, adresu prebivališta i OIB) i vlastoručni potpis birača.

            Ako su prijedlog za raspisivanje referenduma za opoziv podnijeli birači predsjednik Općinskog vijeća je dužan podneseni prijedlog za raspisivanje referenduma u roku od 30 dana od dana primitka dostaviti tijelu državne uprave nadležnom za lokalnu i područnu (regionalnu) samoupravu radi utvrđivanja  je li prijedlog podnesen od potrebnog broja birača.


Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog podnesen od potrebnog broja birača, Općinsko vijeće raspisuje referendum u roku od 30 dana od dana zaprimanja odluke  tijela državne uprave.


Ako je raspisivanje referenduma za opoziv predložilo  2/3 članova Općinskog vijeća,  odluku o raspisivanju referenduma za opoziv Općinskog načelnika i njegovog zamjenika Općinsko vijeće donosi dvotrećinskom većinom glasova svih članova Općinskog vijeća.


Općinsko vijeće ne smije raspisati referendum za opoziv Općinskog načelnika i njegovog zamjenika prije proteka roka od 6 mjeseci od održanih izbora ni ranije održanog referenduma za opoziv, kao ni u godini u kojoj se održavaju redovni izbori za Općinskog načelnika.
(Napomena: Člankom 4. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 08.04.2013., izmijenjen članak 18.).

(Napomena: Člankom 4. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018., izmijenjen članak 18.).
(Napomena: Člankom 1. Statutarne odluke o izmjenama  Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., u stavku 4. i 5. riječi „središnje tijelo državne uprave“ zamijenjene riječima „ tijelo državne uprave“ u odgovarajućem broju i padežu).
Članak 19.


Odluka o raspisivanju referenduma  sadrži naziv tijela koje raspisuje referendum, područje za koje se raspisuje referendum, naziv akta o kojem se odlučuje na referendumu, odnosno naznaku pitanja o kojem će birači odlučivati, obrazloženje akta ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati, te dan održavanja referenduma.

Članak 20.


Pravo glasovanja na referendumu imaju građani koji imaju prebivalište na području Općine, odnosno na području za koje se raspisuje referendum i upisani su u popis birača.

Članak 21.

Postupak provođenja referenduma i odluke donijete na referendumu podliježu nadzoru  zakonitosti općih akata, kojeg provodi  tijelo državne uprave nadležno za lokalnu i područnu (regionalnu) samoupravu.

(Napomena: Člankom 1. Statutarne odluke o izmjenama  Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., riječi „središnje tijelo državne uprave“ zamjenjuju se riječima „ tijelo državne uprave“ u odgovarajućem broju i padežu).
Članak 22.


Općinsko vijeće može tražiti mišljenje od mjesnih zborova građana o prijedlogu općeg akta ili drugog pitanja iz djelokruga Općine kao i o drugim pitanjima određenim zakonom.


Prijedlog za traženje mišljenja iz stavka 1. ovog članka može dati jedna trećina vijećnika Općinskog vijeća i Općinski načelnik.

Općinsko vijeće dužno je razmotriti prijedlog iz stavka 2. ovog članka u roku od  60 od dana zaprimanja prijedloga.

Odlukom iz stavka 1. ovog članka određuju se pitanja o kojima će se tražiti mišljenje od zborova građana te vrijeme u kojem se mišljenje treba dostaviti.

Članak 23.


Mjesni zbor građana saziva predsjednik Općinskog vijeća u roku od 15 dana od dana donošenja odluke Općinskog vijeća.


Za pravovaljano izjašnjavanje na zboru građana potrebna je prisutnost najmanje 10 % birača upisanih u popis birača mjesnog  odbora za čije područje je sazvan mjesni zbor građana.


Izjašnjavanje građana na mjesnom zboru građana u pravilu je javno, a odluke se donose većinom glasova prisutnih građana. Većina nazočnih građana može odlučiti da je izjašnjavanje tajno.

(Napomena: Člankom 5. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018., izmijenjen stavak 3.).

Članak 24.


Građani imaju pravo predlagati Općinskom vijeću donošenje određenog akta ili rješavanja određenog pitanja iz djelokruga Općinskog vijeća.


Općinsko vijeće raspravlja o prijedlogu iz stavka l. ovog članka, ako prijedlog potpisom podrži najmanje 10% birača upisanih u popis birača Općine.


Općinsko vijeće dužno je dati odgovor podnositeljima, najkasnije u roku od 3 mjeseca od prijema prijedloga.

Članak 25.

Građani i pravne osobe imaju pravo podnositi predstavke i pritužbe na rad tijela Općine kao i na rad njegovih upravnih tijela, te na nepravilan odnos zaposlenih u tim tijelima kada im se obraćaju radi ostvarivanja svojih prava i interesa ili izvršavanja svojih građanskih dužnosti.

Na podnijete predstavke i pritužbe čelnik tijela Općine odnosno pročelnik upravnog tijela dužan je odgovoriti u roku od 30 dana od dana podnošenja predstavke, odnosno pritužbe.

Ostvarivanje prava iz stavka 1. ovog članka osigurava se ustanovljavanjem knjige za pritužbe, neposrednim komuniciranjem s ovlaštenim predstavnicima tijela Općine, te ukoliko za postoje tehničke pretpostavke, sredstvima elektroničke komunikacije (e-mailom).

VII. TIJELA  OPĆINE

1. PREDSTAVNIČKO TIJELO - OPĆINSKO VIJEĆE

Članak 26.

Općinsko vijeće predstavničko je tijelo građana i tijelo lokalne samouprave, koje donosi odluke i akte u okviru prava i dužnosti Općine, te obavlja i druge poslove u skladu sa Ustavom, zakonom i ovim Statutom.


Ako zakonom ili drugim propisom nije jasno određeno nadležno tijelo za obavljanje poslova iz samoupravnog djelokruga, poslovi i zadaće koje se odnose na uređivanje odnosa iz samoupravnog djelokruga u nadležnosti su Općinskog vijeća, a izvršni poslovi i zadaće u nadležnosti su Općinskog načelnika.


Ukoliko se na način propisan stavkom 2. ovog članka ne može utvrditi nadležno tijelo, poslove i zadaće obavlja Općinsko vijeće.

Članak 27.


Općinsko vijeće ima 15 vijećnika.

Članak 28.

Mandat vijećnika Općinskog vijeća izabranih na redovnim izborima počinje danom konstituiranja Općinskog vijeća i traje do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četiri godine, odnosno do dana stupanja na snagu odluke Vlade Republike Hrvatske o raspuštanju Općinskog vijeća. 

(Napomena: Člankom 5. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,u stavku 1. na kraju rečenice dodane riječi:“ a počinje danom konstituiranja Općinskog vijeća i traje do dana stupanja na snagu odluke Vlade Republike Hrvatske o raspisivanju  izbora“).
Mandat vijećnika Općinskog vijeća izabranih na prijevremenim izborima počinje danom konstituiranja Općinskog vijeća i traje do isteka tekućeg mandata Općinskog vijeća izabranog na redovnim izborima koji se održavaju svake četiri godine, odnosno do dana stupanja na snagu odluke Vlade Republike Hrvatske o raspuštanju Općinskog vijeća. 


Vijećnik Općinskog vijeća dužnost obavlja počasno i za to  ne prima plaću.
(Napomena: Člankom 5. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,u stavku 3 riječ „troškova“ brisana.).


Vijećnik ima pravo na naknadu  u skladu s posebnom odlukom Općinskog vijeća.


Vijećnik Općinskog vijeća ima pravo na opravdani neplaćeni izostanak s posla radi sudjelovanja u radu Općinskog vijeća i njegovih radnih tijela.


Vijećnik nema obvezujući mandat i nije opoziv.
(Napomena: Člankom 6. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018., izmijenjen članak 28.).

Članak 29.


Vijećniku koji za vrijeme trajanja mandata prihvati obnašanje dužnosti koja je prema odredbama posebnog zakona nespojiva s dužnošću člana predstavničkog tijela, mandat miruje, a za to vrijeme vijećnika zamjenjuje zamjenik, u skladu s odredbama posebnog zakona. Vijećnik može tražiti nastavljanje obnašanja dužnosti vijećnika, na temelju prestanka mirovanja mandata, jedanput u tijeku trajanja mandata.

Članak 30.


Vijećnik ima prava i dužnosti:

· sudjelovati na sjednicama Općinskog vijeća

· raspravljati i glasovati o svakom pitanju koje je na dnevnom redu sjednice Općinskog vijeća

· predlagati Općinskom vijeću donošenje akata, podnositi prijedloge akata i podnositi amandmane na prijedloge akata

· postavljati pitanja iz djelokruga rada Općinskog vijeća,

· postavljati pitanja Općinskom načelniku i zamjeniku Općinskog načelnika,

· sudjelovati na sjednicama radnih tijela Općinskog vijeća i na njima raspravljati, a u radnim tijelima kojih je član i glasovati,

· tražiti i dobiti podatke, potrebne za obavljanje dužnosti vijećnika, od tijela Općine te u svezi s tim koristiti njihove stručne i tehničke usluge.

· uvida u registar birača za vrijeme dok obavlja dužnost.
(Napomena: Člankom 6. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,u stavku 1. iza podstavka 7. dodan podstavak 8.)


Vijećnik ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stavova na sjednicama Općinskog vijeća.

(Napomena: Člankom 6. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,izmijenjen stavak 2.).

Vijećnik je dužan čuvati tajnost podataka, koji su kao tajni određeni u skladu s pozitivnim propisima, za koje sazna za vrijeme obnašanja dužnosti vijećnika.


Vijećnik ima i druga prava i dužnosti utvrđena odredbama zakona, ovog Statuta i Poslovnika Općinskog vijeća.

Članak 31.


Općinsko vijeće smatra se konstituiranim izborom predsjednika Općinskog vijeća na prvoj sjednici na kojoj je nazočna većina članova Općinskog vijeća.
Članak 32.


Općinsko vijeće ima predsjednika i  jednog potpredsjednika koji se biraju većinom glasova svih vijećnika u skladu s odredbama Poslovnika o radu Općinskog vijeća.


Predsjednik i potpredsjednik Općinskog vijeća dužnost obavljaju počasno i za to ne primaju plaću.

 Predsjednik i potpredsjednik Općinskog vijeća imaju pravo na naknadu  sukladno posebnoj odluci Općinskog vijeća.

(Napomena: Člankom 7. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,u stavku 3. riječ „troškova“ brisana).

Članak 33.


Općinsko vijeće donosi:

· Statut Općine,

· Poslovnik o radu,

· odluku o uvjetima, načinu i postupku gospodarenja nekretninama u vlasništvu Općine,

· proračun i odluku o izvršavanju proračuna, 

· polugodišnji i godišnji izvještaj o izvršenju proračuna,

· odluku o privremenom financiranju,

· odlučuje o stjecanju i otuđivanju nekretnina i pokretnina  i raspolaganju drugom imovinom Općine u visini pojedinačne vrijednosti više od 70.000,00 kuna. Stjecanje i otuđivanje nekretnina i pokretnina te raspolaganje drugom imovinom mora biti planirano u proračunu Općine.

(Napomena: Člankom 8. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,u stavku 1. izmijenjen podstavak 7.).

(Napomena: Člankom 7. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018 .,u stavku 1. izmijenjen podstavak 7.).

· odluku o promjeni granice Općine,

· uređuje ustrojstvo i djelokrug upravnih odjela i službi,

· donosi odluku o  kriterijima za ocjenjivanje službenika i načinu provođenja ocjenjivanja,

· osniva javne ustanove, ustanove, trgovačka društva i druge pravne osobe, za obavljanje gospodarskih, društvenih, komunalnih i drugih djelatnosti od interesa za Općinu, te odlučuje o njihovim statusnim promjenama i preoblikovanjima u skladu s zakonom,

· odlučuje o stjecanju i prijenosu udjela u kapitalu trgovačkih društava kojih je Općina osnivač,
· brisan,

(Napomena: Člankom 7. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,podstavak 13. brisan).

· daje prethodne suglasnosti na statute  ustanova, ukoliko zakonom ili odlukom o osnivanju nije drugačije propisano,

· odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Općine i ustanovama kojima je osnivač ili suosnivač Općina,

· donosi odluke o potpisivanju sporazuma o suradnji s drugim jedinicama lokalne  samouprave, u skladu sa općim aktom i zakonom,

· raspisuje lokalni referendum,

· bira i razrješava predsjednika i potpredsjednike Općinskog vijeća,

· bira i razrješava predsjednike i članove radnih tijela Općinskog vijeća,

· odlučuje o pokroviteljstvu,

· donosi odluku o kriterijima, načinu i postupku za dodjelu javnih priznanja i dodjeljuje javna priznanja,

· imenuje i razrješava i druge osobe određene zakonom, ovim Statutom i posebnim odlukama Općinskog vijeća,

· donosi odluke i druge opće akte koji su mu stavljeni u djelokrug zakonom i podzakonskim aktima.


U vrijeme kada Općinsko vijeće ne zasjeda, predsjednik Općinskog vijeća može u ime Općinskog vijeća preuzeti pokroviteljstvo društvene, znanstvene, kulturne, sportske ili druge manifestacije od značaja za Općinu. O preuzetom pokroviteljstvu predsjednik obavještava Općinsko vijeće na prvoj sljedećoj sjednici Općinskog vijeća.

Članak 34.


Predsjednik Općinskog vijeća:

· zastupa i predstavlja Općinsko vijeće

· saziva i organizira, te predsjedava sjednicama Općinskog vijeća,

· predlaže dnevni red Općinskog vijeća,

· upućuje prijedloge ovlaštenih predlagatelja u propisani postupak,

· brine o postupku donošenja odluka i općih akata Općinskog vijeća,

· održava red na sjednici Općinskog vijeća,

· usklađuje rad radnih tijela Općinskog vijeća,

· potpisuje odluke i akte koje donosi Općinsko vijeće,

· brine o suradnji Općinskog vijeća i Općinskog načelnika,

· brine se o zaštiti prava vijećnika,

· obavlja i druge poslove određene zakonom i Poslovnikom Općinskog vijeća.

Predsjednik Općinskog vijeća dostavlja statut, poslovnik, proračun i druge opće akte predstojniku ureda državne uprave u županiji, s izvatkom iz zapisnika, u roku 15 dana od dana donošenja, te bez odgode Općinskom načelniku.
(Napomena: Člankom 9. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,iza stavka 1. dodan stavak 2.).
Članak 35.
             Poslovnikom Općinskog vijeća detaljnije se uređuje način konstituiranja, sazivanja, rad i tijek sjednice, ostvarivanje prava, obveza i odgovornosti vijećnika, ostvarivanje prava i dužnosti predsjednika Općinskog vijeća, djelokrug, sastav i način rada radnih tijela, način i postupak donošenja akata u Općinskom vijeću, postupak izbora i razrješenja, sudjelovanje građana na sjednicama te druga pitanja od značaja za rad Općinskog vijeća.

1.1.  RADNA TIJELA

Članak 36.


Općinsko vijeće osniva stalne ili povremene odbore i druga radna tijela za proučavanje i razmatranje pojedinih pitanja, za pripremu i podnošenje odgovarajućih prijedloga iz djelokruga Općinskog vijeća, za praćenje izvršavanja odluka i općih akata Općinskog vijeća, za koordinaciju u rješavanju pojedinih pitanja te za izvršavanje određenih poslova i zadataka za Općinsko vijeće.


Sastav, broj članova, djelokrug i način rada tijela iz stavka 1. ovoga članka utvrđuje se Poslovnikom Općinskog vijeća ili posebnom odlukom o osnivanju radnog tijela.
      2. IZVRŠNO TIJELO - OPĆINSKI NAČELNIK

Članak 37.


 Općinski načelnik zastupa Općinu i nositelj je izvršne vlasti Općine. 


Mandat Općinskog načelnika traje četiri godine, a počinje prvog radnog dana koji slijedi danu objave konačnih rezultata izbora i traje do prvog radnog dana koji slijedi danu objave konačnih rezultata izbora novog Općinskog načelnika.
(Napomena: Člankom 10. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.,izmijenjen članak 37.).

Članak 38.


Općinski načelnik i zamjenik Općinskog načelnika biraju se na neposrednim izborima sukladno posebnom zakonu.

Članak 39.


U obavljaju izvršne vlasti Općinski načelnik:

· priprema prijedloge općih akata,

· donosi opće i pojedinačne akte iz svoje nadležnosti,

· izvršava i osigurava izvršavanje općih akata Općinskog vijeća

· utvrđuje prijedlog proračuna Općine i izvršenje proračuna,

· odgovoran je za planiranje i izvršavanje proračuna,

· upravlja nekretninama, pokretninama i imovinskim pravima u vlasništvu Općine u skladu sa zakonom, ovim Statutom i općim aktom Općinskog vijeća,

· odlučuje o stjecanju i otuđivanju nekretnina i pokretnina  i raspolaganju drugom imovinom Općine pojedinačne vrijednosti do najviše 70.000,00 kuna. Stjecanje i otuđivanje nekretnina i pokretnina te raspolaganje drugom imovinom mora biti planirano u proračunu Općine,
(Napomena: Člankom 11. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013., u stavku 1. izmijenjen podstavak 7.).

(Napomena: Člankom 8. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018., u stavku 1. izmijenjen podstavak 7.).

· upravlja prihodima i rashodima Općine, sukladno zakonima, ovom Statutu i općim aktima Općine,

· upravlja raspoloživim novčanim sredstvima na računu proračuna Općine,

· donosi pravilnik o unutarnjem redu za upravna tijela Općine

· imenuje i razrješava pročelnika upravnog tijela,

· imenuje i razrješava predstavnike Općine u tijelima javnih ustanova i ustanova kojih je Općina osnivač, trgovačkih društava u kojima Općina ima udjele ili dionice i drugih pravnih osoba kojih je Općina osnivač, ako posebnim zakonom nije drugačije određeno.

(Napomena: Člankom 11 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 14.04.2013.., iza podstavka 11. dodan podstavak 12., a dosadašnji podstavci 11. do 17. pomaknuti).

· utvrđuje plan prijma u službu u upravna tijela Općine

· predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,

· usmjerava djelovanje upravnih tijela Općine u obavljanju poslova iz samoupravnog djelokruga Općine i povjerenih poslova državne uprave,

(Napomena: Člankom 2. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., u stavku 1. izmijenjena alineja 15.).

· nadzire rad upravnih odjela i službi u samoupravnom djelokrugu i poslovima državne uprave,

· daje mišljenje o prijedlozima akata koje podnose drugi ovlašteni predlagatelji,

· obavlja nadzor nad zakonitošću rada tijela  mjesnih odbora,

· obavlja i druge poslove predviđene ovim Statutom i drugim propisima.


Općinski načelnik dužan je  odluku o imenovanju i razrješenju iz stavka 1. podstavka 12. ovoga članka objaviti u prvom broju  „Službenog glasnika Krapinsko-zagorske županije“, koji slijedi nakon donošenja odluke.
(Napomena: Člankom 11 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 14.04.2013.., iza stavka 1. dodan stavak 2.).

(Napomena: Člankom 8. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018., izmijenjen stavak 2.).

Članak 40.


Općinski načelnik može osnivati stalne i povremene odbore i druga radna tijela radi proučavanja i razmatranja pitanja iz nadležnosti Općine, pripreme odluka i drugih akata Općinskog načelnika i Općinskog vijeća, davanja mišljenja i pružanja stručne pomoći Općinskom načelniku u radu.


Sastav, broj članova, djelokrug i način rada i pravo na naknadu za rad tijela utvrđuje se posebnim aktom Općinskog načelnika.

Članak 41.

Općinski načelnik je odgovoran za ustavnost i zakonitost obavljanja poslova koji su u njegovom djelokrugu i za ustavnost i zakonitost akata  upravnih tijela Općine.

Općinski načelnik odgovoran je za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.

(Napomena: Člankom 3. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., iza stavka 1. dodan  stavak 2.).

Članak 42. 


Općinski načelnik dva puta godišnje, u pismenom obliku, podnosi polugodišnje izvješće o svom radu i to do 31. ožujka tekuće godine  za razdoblje  srpanj-prosinac prethodne godine i do 15. rujna za razdoblje siječanj-lipanj tekuće godine.


Općinsko vijeće može, pored izvješća iz stavka 1. ovog članka, od Općinskog načelnika tražiti izvješće o pojedinim pitanjima iz njegovog djelokruga.

Općinski načelnik podnosi pismeno izvješće po zahtjevu iz stavka 2. ovog članka u roku od 30 dana od dana primitka zahtjeva. 



Općinsko vijeće ne može zahtijevati  od Općinskog načelnika izvješće o bitno podudarnom pitanju prije proteka roka od 6 mjeseci od ranije podnesenog izvješća o istom pitanju.

Članak 43.


Općinski načelnik u obavljanju poslova iz samoupravnog djelokruga Općine:

· ima pravo obustaviti od primjene opći akt Općinskog vijeća u roku 8 dana od dana donošenja, ako ocijeni da je tim aktom povrijeđen zakon ili drugi propis, te zatražiti od Općinskog vijeća da u roku od 8 dana od donošenja odluke o obustavi otkloni uočene nedostatke. Ako Općinsko vijeće to ne učini, Općinski načelnik je dužan, bez odgode, o tome obavijestiti  nadležno tijelo državne uprave u čijem je djelokrugu opći akt.

(Napomena: Člankom 12 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 14.04.2013.., u stavku 1. podstavak 1. izmijenjen).
(Napomena: Člankom 4. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., u stavku 1. alineji 1. riječi „predstojnika ureda državne uprave u Krapinsko-zagorskoj županiji“ zamijenjene riječima“ nadležno tijelo državne uprave u čijem je djelokrugu opći akt“).

· ima pravo obustaviti od primjene akt Mjesnog odbora ako ocijeni da je taj akt u suprotnosti sa zakonom, Statutom i općim aktima Općinskog vijeća.

Članak 44.


Općinski načelnik ima zamjenika, koji zamjenjuje Općinskog načelnika u slučaju duže odsutnosti ili drugih razloga spriječenosti u obavljanju  svoje dužnosti.

Članak 45.


Općinski načelnik može obavljanje određenih poslova iz svog djelokruga povjeriti zamjeniku, ali mu time ne prestaje odgovornost za njihovo obavljanje.


Zamjenik  Općinskog načelnika je u slučaju iz stavka 1. ovog članka dužan pridržavati se uputa Općinskog načelnika.

Članak 46.

Općinski načelnik i njegov zamjenik mogu odlučiti hoće li dužnost obavljati profesionalno ili volonterski, u skladu s odredbama posebnog zakona.
(Napomena: Člankom 9. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.,izmijenjen članak 46.).
Članak 47.

Općinskom načelniku i zamjeniku Općinskog načelnika  mandat prestaje po sili zakona:

· danom dostave pisane ostavke sukladno pravilima o dostavi propisanim Zakonom o općem upravnom postupku,

· danom pravomoćnosti sudske odluke o oduzimanju poslovne sposobnosti,

· danom pravomoćnosti sudske presude kojom je osuđen na bezuvjetnu kaznu zatvora u trajanju dužem od jednog mjeseca

· danom prestanka prebivališta s područja Općine,

-     danom prestanka hrvatskog državljanstva,

· smrću.

           U slučaju prestanka mandata Općinskog načelnika prije isteka dvije godine mandata pročelnik Jedinstvenog upravnog odjela Općine u roku od 8 dana obavještava Vladu Republike Hrvatske o prestanku mandata Općinskog načelnika radi raspisivanja prijevremenih izbora za novog Općinskog načelnika.

           U slučaju prestanka mandata Općinskog načelnika nakon isteka dvije godine mandata, dužnost Općinskog načelnika  do kraja mandata obnaša zamjenik Općinskog načelnika koji je izabran na neposrednim izborima zajedno s Općinskim načelnikom.
(Napomena: Člankom 14 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 14.04.2013.., izmijenjen članak 47.).

Članak 48.


 Općinski načelnik i zamjenik Općinskog načelnika mogu se opozvati u postupku propisanom člankom 18. ovog Statuta.
(Napomena: Člankom 15 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 14.04.2013..,izmijenjen članak 48.).

VIII. UPRAVNA TIJELA

Članak 49.


Za obavljanje poslova iz samoupravnog djelokruga Općine, utvrđenih zakonom i ovim Statutom,  kao i  povjerenih poslova državne uprave, ustrojavaju se upravna tijela Općine.


U obavljanju povjerenih poslova državne uprave upravna tijela imaju ovlasti i obveze tijela državne uprave sukladno posebnom zakonu.


Ustrojstvo i djelokrug upravnih tijela uređuje se posebnom odlukom Općinskog vijeća.


Upravna tijela se ustrojavaju kao upravni odjeli i službe (u daljnjem tekstu: upravna tijela).

Upravnim tijelima upravljaju pročelnici koje na temelju javnog natječaja imenuje općinski načelnik.
(Napomena: Člankom 5. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., izmijenjen članak 49.).
Članak 50.

Upravna tijela osnovana za obavljanje poslova iz samoupravnog djelokruga Općine neposredno izvršavaju provođenje općih akata Općinskog vijeća.
(Napomena: Člankom 10 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.., izmijenjen članak 50.).

Članak 51.


Upravna tijela samostalna su u okviru svoga djelokruga, a za zakonito i pravodobno obavljanje poslova odgovaraju Općinskom načelniku.

U obavljanju poslova iz stavka 1. ovog članka , pročelnici upravnih tijela dužni su u svom radu pridržavati se uputa Općinskog načelnika, osim kada su one u suprotnosti s Ustavom, zakonom i drugim propisima, kada su dužni takve upute odbiti.


Nadležno tijelo državne uprave u upravnom nadzoru nad obavljanjem povjerenih poslova državne uprave može upravnim tijelima davati opće i pojedinačne upute te poduzimati mjere i radnje utvrđene zakonom kojim se uređuje sustav državne uprave.
(Napomena: Člankom 6. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., izmijenjen članak 51.).
Članak 52.


Sredstva za rad upravnih tijela, osiguravaju se u Proračunu Općine, Državnom proračunu i iz drugih prihoda u skladu sa zakonom.

IX. JAVNE SLUŽBE

Članak 53.


Općina u okviru samoupravnog djelokruga osigurava obavljanje djelatnosti kojima se zadovoljavaju svakodnevne potrebe građana na području komunalnih, društvenih i drugih djelatnosti, za koje je zakonom utvrđeno da se obavljaju kao javna služba.

Članak 54.


Općina osigurava obavljanje  djelatnosti iz članka 53. ovog Statuta osnivanjem trgovačkih društva, javnih ustanova, drugih pravnih osoba i vlastitih pogona.


Općinski načelnik imenuje i razrješava predstavnike Općine u tijelima javnih ustanova, trgovačkih društava i drugih pravnih osoba kojima je osnivač Općina.


Ovlašteni predstavnik Općine dužan je pribaviti prethodnu suglasnost Općinskog vijeća prije odlučivanja o promjeni društvenog ugovora, statusnih promjena društva, povećanju i smanjenju temeljnog kapitala, raspoređivanju dobiti i pokrivanju gubitka društva te je dužan redovito i pravovremeno izvještavati Općinsko vijeće o radu skupštine društva.
(Napomena: Člankom 16 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.., izmijenjen stavak 2. i stavak 3.).


Obavljanje određenih djelatnosti Općina može povjeriti  drugim pravnim i fizičkim osobama temeljem ugovora o koncesiji.

X. MJESNA SAMOUPRAVA

Članak 55.


Na području Općine osnivaju se mjesni odbori, kao oblici mjesne samouprave, a radi ostvarivanja neposrednog sudjelovanja građana u odlučivanju o lokalnim poslovima.


Mjesni odbori se osnivaju za pojedina naselja ili više međusobno povezanih manjih naselja ili za dijelove naselja koji čine zasebnu razgraničenu cjelinu, na način i po postupku propisanom zakonom, ovim Statutom i posebnom odlukom Općinskog vijeća, kojom se detaljnije uređuje postupak i način izbora tijela mjesnog odbora.


Mjesni odbor je pravna osoba.


Mjesni odbori u svome poslovanju rabe pečat okruglog oblika, promjera 38 mm, slijedećeg sadržaja: Krapinsko-zagorska županija, Općina Krapinske Toplice, Mjesni odbor /naziv mjesnog odbora/.

Članak 56.
Mjesni odbori na području Općine su:

1.   Mjesni odbor I (  Čret i Lovreća Sela ), sjedištem u Vatrogasnom domu, Čret 30.

2. Mjesni odbor II (Gregurovec, Maturovec i Oratje), sjedište u Krapinskim Toplicama, K.Š.Đalskog 2 (Dom kulture).

3. Mjesni odbor III (Hršak Breg i Slivonja Jarek ), sjedište u Krapinskim Toplicama, K.Š.Đalskog 2 (Dom kulture).

4. Mjesni odbor IV (Jurjevec i Viča Sela), sjedište u Krapinskim Toplicama, K.Š.Đalskog 2 (Dom kulture).

5. Mjesni odbor V ( Klokovec i Jasenovec Zagorski), sjedište u Krapinskim Toplicama, K.Š.Đalskog 2 (Dom kulture).

 6. Mjesni odbor VI ( Krapinske Toplice), sjedište u Krapinskim Toplicama, K.Š.Đalskog 2 (Dom kulture).

7.   Mjesni odbor VII ( Mala Erpenja), sjedište u Društvenom domu, Mala Erpenja bb

8.   Mjesni odbor VIII ( Selno), sjedište u Društvenom domu, Selno bb

9.  Mjesni odbor IX  ( Vrtnjakovec, Donje Vino i dio naselja Klupci od kbr. 1 do  54), sjedište u Krapinskim Toplicama, K.Š.Đalskog 2 (Dom kulture).
(Napomena: Člankom 1. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 6/14, koja je stupila na snagu 08.04.2014.., izmijenjen članak 56.).
Članak 57.

Inicijativu i prijedlog za osnivanje novog mjesnog odbora ili za preustroj osnovanih mjesnih odbora može dati 10% građana upisanih u popis birača za područje za koje se predlaže osnivanje mjesnog odbora, vijećnici Općinskog vijeća, Vijeće mjesnog odbora te Općinski načelnik.


Ako prijedlog iz stavka 1. ovoga članka podnose građani ili Vijeće mjesnog odbora, prijedlog se u pisanom obliku dostavlja Općinskom načelniku.
(Napomena: Člankom 11. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.., izmijenjen članak 57.).
Članak 58.

Općinski načelnik  u roku od 15 dana od dana primitka prijedloga utvrđuje da li je prijedlog podnesen na način i po postupku  utvrđenim zakonom i ovim Statutom.


Ukoliko Općinski načelnik utvrdi da prijedlog nije podnesen na propisani način i  po propisanom postupku, obavijestit će predlagatelja i zatražiti da u roku od 15 dana  dopuni prijedlog za osnivanje ili preustroj mjesnog odbora.


Pravovaljani prijedlog Općinski načelnik upućuje Općinskom vijeću, koje je dužno izjasniti se o prijedlogu u roku od 60 dana od prijema prijedloga.
Članak 59.


U prijedlogu za osnivanje ili preustroj mjesnog odbora navode se podaci o predlagatelju, području i granicama mjesnog odbora, sjedište mjesnog odbora, osnove pravila mjesnog odbora te zadaci i izvori financiranja mjesnog odbora.

Članak 60.


Tijela mjesnog odbora su vijeće mjesnog odbora i predsjednik vijeća mjesnog odbora.

Članak 61.

Članove vijeća mjesnog odbora biraju građani s područja mjesnog odbora koji imaju biračko pravo na neposrednim izborima, tajnim glasovanjem, na vrijeme od četiri godine.

Izbornu jedinicu za izbor članova vijeća  mjesnog odbora čini cijelo područje mjesnog odbora.

Članak 62.

 Izbore za članove vijeća mjesnih odbora raspisuje Općinsko vijeće.

Postupak izbora članova vijeća mjesnog odbora i pitanja vezana uz obavljanje dužnosti članova vijeća mjesnog odbora uređuje se posebnom odlukom Općinskog vijeća.

Od dana raspisivanja izbora pa do dana izbora ne može proteći manje od 30 dana niti više od 60 dana.
(Napomena: Člankom 17. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.., izmijenjen članak 62.).

Članak 63.

Vijeće mjesnog odbora, uključujući i predsjednika, ima od 3 do 7 članova.

Broj članova vijeća mjesnog odbora je neparan, a određuje se ovisno o broju stanovnika, i to tako da:

- mjesni odbor  do 300 stanovnika, ima 3 člana,

- mjesni odbor s više od 300 do 800 stanovnika, ima 5 članova,

- mjesni odbor s više od 800 stanovnika, ima 7 članova.
(Napomena: Člankom 2. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 6/14, koja je stupila na snagu 08.04.2014.., izmijenjen članak 63.).

Članak 64.
Vijeće mjesnog odbora iz svog sastava većinom glasova svih članova bira predsjednika vijeća na vrijeme od četiri godine.
(Napomena: Člankom 18 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.., izmijenjen stavak 1.).

Predsjednik vijeća predstavlja mjesni odbor i za svoj rad odgovoran je vijeću mjesnog odbora.

Članak 65.


Vijeće mjesnog odbora donosi program rada mjesnog odbora, pravila mjesnog odbora,  poslovnik o svom radu, financijski plan i godišnji obračun, te obavlja druge poslove utvrđene zakonom, ovim Statutom i odlukama Općinskog vijeća i Općinskog načelnika.

Mjesni odbor dužan je najkasnije do 15. rujna tekuće godine dostaviti upravnom odjelu Općine program rada i planske dokumente za sljedeću godinu
(Napomena: Člankom 3. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 6/14, koja je stupila na snagu 08.04.2014.., iza stavka 1. dodan stavak 2.).

Članak 66.


Programom rada utvrđuju se zadaci mjesnog odbora, osobito u pogledu vođenja brige o uređenju područja mjesnog odbora, provođenjem manjih komunalnih akcija kojima se poboljšava komunalni standard građana na području mjesnog odbora, vođenju brige o poboljšavanju  zadovoljavanja lokalnih potreba građana u oblasti zdravstva, socijalne skrbi, kulture, športa i drugih lokalnih potreba na svom području

Članak 67.


Pravilima mjesnog odbora detaljnije se uređuje način konstituiranja, sazivanja i rad vijeća mjesnog odbora, ostvarivanje prava, obveza i odgovornosti članova vijeća mjesnog odbora, ostvarivanje prava i dužnosti predsjednika vijeća mjesnog odbora, način odlučivanja, te druga pitanja od značaja za rad mjesnog odbora.

Članak 68.


Prihode mjesnog odbora čine prihodi od pomoći i dotacija  pravnih ili fizičkih osoba, te prihodi koje posebnom odlukom utvrdi Općinsko vijeće.

Članak 69.


Vijeće mjesnog odbora, radi raspravljanja o potrebama i interesima građana, te davanja prijedloga za rješavanje pitanja od lokalnog značenja, može sazivati mjesne zborove građana.


Mjesni zbor građana može se sazvati i za dio područja mjesnog odbora koji čini zasebnu cjelinu.


Mjesni zbor građana  vodi predsjednik mjesnog odbora ili član vijeća mjesnog odbora kojeg odredi vijeće.

Članak 70.


Stručne i administrativne poslove za potrebe mjesnog odbora  obavljaju upravna tijela Općine na način propisan općim aktom kojim se uređuje ustrojstvo i način rada upravnih tijela Općine.

Članak 71.

Nadzor nad zakonitošću rada tijela mjesnog odbora obavlja Općinski načelnik, te na njegov prijedlog Općinsko vijeće može raspustiti vijeće mjesnog odbora ako ono učestalo krši odredbe ovog Statuta, pravila mjesnog odbora i ne izvršava povjerene mu poslove.
(Napomena: Člankom 12 Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.., izmijenjen članak 71.).
XI. IMOVINA  I  FINANCIRANJE  OPĆINE

Članak 72.


Sve pokretne i nepokretne stvari, te imovinska prava koja pripadaju Općini čine imovinu Općine.

Članak 73.


Imovinom Općine upravljaju Općinski načelnik i Općinsko vijeće u skladu s odredbama ovog Statuta pažnjom dobrog gospodara.
(Napomena: Člankom 13. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.., u stavku 1. riječ „domaćina“ zamijenjena riječju „gospodara“.).

Općinski načelnik u postupku upravljanja imovinom Općine donosi pojedinačne akte glede upravljanja imovinom, na temelju općeg akta Općinskog vijeća o uvjetima, načinu i postupku gospodarenja nekretninama u vlasništvu Općine.
Članak 74.


Općina ima  prihode kojima u okviru svog samoupravnog djelokruga slobodno raspolaže.


Prihodi Općine su:

· općinski porezi, prirez, naknade, doprinosi i pristojbe, u skladu sa zakonom i posebnim odlukama Općinskog vijeća,

· prihodi od stvari u vlasništvu  Općine i imovinskih prava,

· prihod od  trgovačkih društava i drugih pravnih osoba u vlasništvu Općine odnosno u kojima Općina ima udjele ili dionice,

· prihodi od koncesija,

· novčane kazne i oduzeta imovinska korist za prekršaje koje propiše Općina u skladu sa zakonom,

· udio u zajedničkom porezu,

· sredstva pomoći  Republike Hrvatske predviđena u Državnom proračunu,

· drugi prihodi određeni zakonom.

(Napomena: Člankom 14. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.., u stavku 2. izmijenjen podstavak 6., a u podstavku 7. riječ „dotacije“, brisana.).
Članak 75.


Procjena godišnjih prihoda i primitaka, te utvrđeni iznosi izdataka i drugih plaćanja Općine iskazuju se u proračunu Općine.


Svi prihodi i primici proračuna moraju biti raspoređeni u proračunu i iskazani po izvorima iz kojih potječu.


Svi izdaci proračuna moraju biti utvrđeni u proračunu i uravnoteženi s prihodima i primicima.

Članak 76.


Proračun Općine i odluka o izvršenju proračuna donosi se za proračunsku godinu i vrijedi za godinu za koju je donesen.


Proračunska godina je razdoblje od dvanaest mjeseci, koja počinje 1. siječnja, a završava 31. prosinca.
Članak 77.


Općinsko vijeće donosi proračun za sljedeću proračunsku godinu na način i u rokovima propisanim zakonom.


Ukoliko se  proračun za sljedeću proračunsku godinu ne može donijeti u propisanom roku, Općinsko vijeće donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine.
Članak 78.


Ako se tijekom proračunske godine smanje prihodi i primici ili povećaju izdaci utvrđeni proračunom, proračun se mora uravnotežiti sniženjem predviđenih izdataka ili pronalaženjem novih prihoda.


Uravnoteženje proračuna provodi se izmjenama i dopunama proračuna po postupku propisnom za donošenje proračuna.

Članak 79.


Ukupno materijalno i financijsko poslovanje Općine nadzire Općinsko vijeće.


Zakonitost, svrhovitost i pravodobnost korištenja proračunskih sredstava Općine nadzire Ministarstvo financija.

XII. AKTI OPĆINE

Članak 80.


Općinsko vijeće na temelju prava i ovlaštenja utvrđenih zakonom i ovim Statutom donosi Statut, Poslovnik, proračun, odluku o izvršenju  proračuna, odluke i druge opće akte i zaključke. 

Općinsko vijeće donosi rješenja i druge pojedinačne akte, kada u skladu sa zakonom rješava o pojedinačnim stvarima.

Članak 81.


Općinski načelnik u poslovima iz svog djelokruga donosi odluke, zaključke, pravilnike, te opće akte kada je za to ovlašten zakonom ili općim aktom Općinskog vijeća.

Članak 82.


Radna  tijela Općinskog vijeća donose zaključke i preporuke.

Članak 83.


Općinski načelnik osigurava izvršenje općih akata iz članka 80. ovog Statuta, na način i u postupku propisanom ovim Statutom, te obavlja nadzor nad zakonitošću rada upravnih tijela.

Članak 84.


Upravna tijela u izvršavanju općih akata Općinskog vijeća, donose pojedinačne akte kojima  rješavaju o pravima, obvezama i pravnim interesima fizičkih i pravnih osoba (upravne stvari).


Upravna tijela u obavljanju povjerenih poslova državne uprave rješavaju u upravnim stvarima u prvom stupnju.


Protiv pojedinačnih akata iz stavka 1. ovog članka može se izjaviti žalba nadležnom upravnom tijelu Krapinsko-zagorske županije, ako posebnim zakonom nije drugačije propisano.


Protiv pojedinačnih akata iz stavka 2. ovog članka može se izjaviti žalba nadležnom tijelu državne uprave, u skladu s posebnim zakonom kojim se uređuje pojedino upravno područje.


Na donošenje akata iz stavka 1. ovog članka primjenjuju se odredbe Zakona o općem upravnom postupku.


Protiv pojedinačnih akata iz ovog članka može se pokrenuti upravni spor sukladno odredbama Zakona o upravnim sporovima.


Odredbe ovoga članka odnose se i na pojedinačne akte koje donose pravne osobe kojima je odlukom Općinskog vijeća, u skladu sa zakonom, povjereno obavljanje javnih ovlasti iz samoupravnog djelokruga Općine.

(Napomena: Člankom 19. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.., u stavku 1.na kraju rečenice dodane riječi „upravne stvari“).
(Napomena: Člankom 7. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., izmijenjen članak 84.).

Članak 85.

Nadzor zakonitosti pojedinačnih neupravnih akata koje donose u samoupravnom djelokrugu Općinsko vijeće i Općinski načelnik obavljaju nadležna tijela državne uprave, svako u svojem djelokrugu, sukladno posebnom zakonu.
(Napomena: Člankom 20. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.., izmijenjen članak 85.).
(Napomena: Člankom 1. Statutarne odluke o izmjenama  Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., u članku 85. riječi „središnje tijelo državne uprave“ zamijenjene riječima „ tijelo državne uprave“ u odgovarajućem broju i padežu).
Članak 86.


Nadzor nad zakonitosti općih akata koje u samoupravnom djelokrugu donosi Općinsko vijeće obavljaju nadležna tijela državne uprave, svako u svom djelokrugu, sukladno posebnom zakonu.


Predsjednik Općinskog vijeća dužan je dostaviti statut, poslovnik, proračun ili drugi opći akt nadležnom tijelu državne uprave u čijem je djelokrugu opći akt, zajedno s izvatkom iz zapisnika koji se odnosi na postupak donošenja općeg akta propisan statutom i poslovnikom, u roku od 15 dana od dana donošenja općeg akta.
(Napomena: Člankom 8. Statutarne odluke o izmjenama Statuta Općine Krapinske Toplice  „Službeni glasnik“ Krapinsko-zagorske županije broj 13/20, koja je stupila na snagu 29.04.2020., izmijenjen članak 86.).

Članak 87.


Detaljnije odredbe o aktima Općine i postupku donošenja akata utvrđuje se Poslovnikom Općinskog vijeća.

Članak 88.


Opći akti se prije nego što stupe na snagu, objavljuju  u Službenom glasilu Krapinsko-zagorske županije.


 Opći akti stupaju na snagu osmog  dana od dana objave, osim ako nije zbog osobito opravdanih razloga, općim aktom propisano da opći akt stupa na snagu prvog dana od dana objave .
(Napomena: Člankom 21. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 8A/13, koja je stupila na snagu 16.04.2013.., izmijenjen stavak 2.).
(Napomena: Člankom 15. Statutarne odluke o izmjenama i dopunama Statuta Općine Krapinske Toplice  „Službeni glasnik“ Krapinsko-zagorske županije broj 4/18, koja je stupila na snagu 07.02.2018.., u stavku 2. riječi „dan nakon“ zamijenjene riječima „prvog dana od dana objave“.).

Opći akti ne mogu imati povratno djelovanje.

XIII. JAVNOST RADA

Članak 89.


Rad Općinskog vijeća, Općinskog načelnika i upravnih tijela Općine je javan.


Predstavnici udruga građana, građani i predstavnici medija mogu pratiti rad Općinskog vijeća u skladu s odredbama Poslovnika Gradskog vijeća.

Članak 90.


Javnost rada Općinskog vijeća osigurava se:

· javnim održavanjem sjednica,

· izvještavanjem i napisima u tisku i drugim oblicima javnog priopćavanja,

· objavljivanjem općih akata i drugih akata u službenom glasilu Krapinsko-zagorske županije i na web stranicama Općine.


Javnost rada Općinskog načelnika osigurava se:

· alternativa održavanjem konferencija za medije,

· izvještavanjem i napisima u tisku i drugim oblicima javnog priopćavanja,

· objavljivanjem općih akata i drugih akata u službenom glasilu Krapinsko-zagorske županije i na web stranicama Općine.


Javnost rada upravnih tijela Općine osigurava se izvještavanjem i napisima u tisku i drugim oblicima javnog priopćavanja.

XIV. SPRJEČAVANJE SUKOBA INTERESA

Članak 91.


Način djelovanja Općinskog načelnika i zamjenika Općinskog načelnika u obnašanju javnih dužnosti uređen je posebnim zakonom.

Članak 92.


Općinsko vijeće posebnom odlukom propisuje tko se smatra lokalnim dužnosnikom u obnašanju javne vlasti te uređuje sprječavanje sukoba interesa između privatnog i javnog interesa u obnašanju javne vlasti.

XV. PRIJELAZNE I ZAVRŠNE ODREDBE

Članak 93.


Prijedlog za promjenu Statuta može podnijeti jedna trećina vijećnika Općinskog vijeća, Općinski načelnik i Odbor za Statut i Poslovnik Općinskog vijeća.


Prijedlog mora biti obrazložen, a podnosi se predsjedniku Općinskog vijeća.


Općinsko vijeće, većinom glasova svih vijećnika, odlučuje da li će pristupiti raspravi o predloženoj promjeni Statuta.


Ako se ni nakon ponovljene rasprave ne donese odluka da će se pristupiti raspravi o predloženoj promjeni, isti prijedlog se ne može ponovno staviti na dnevni red Općinskog vijeća, prije isteka roka od tri mjeseca od dana zaključivanja rasprave o prijedlogu.

Članak 94.


Odbor za statut i poslovnik ima pravo i obvezu neposredno Općinskom vijeću, bez prethodnog podnošenja prijedloga za promjenu Statuta, predložiti izmjenu i dopunu  Statuta u slučajevima kada se radi o usklađivanju Statuta sa zakonom i drugim propisima.

Članak 95.


Odluke i drugi opći akti doneseni na temelju  Statuta  Općine (Služben glasnik Krapinsko-zagorske županije br. 16/01, 12/02 i 6/08) i zakona, uskladit će se  s odredbama ovog Statuta i zakona kojim se uređuje pojedino područje. 

Do donošenja općih akata iz prethodnog stavka primjenjivat će se opći akti Općine u onim odredbama koje nisu u suprotnosti s odredbama pojedinih zakona i ovog Statuta.

Članak 96.

Ovaj Statut stupa na snagu  danom objave u Službenom glasniku Krapinsko-zagorske županije.

Stupanjem na snagu ovog Statuta prestaje važiti Statut Općine Krapinske Toplice (Službeni glasnik Krapinsko-zagorske županije br. 16/01, 12/02 i 6/08).

PRIJELAZNE I ZAVRŠNE ODREDBE

(Statutarna Odluka o izmjenama i dopunama Statuta Općine Krapinske Toplice, Službeni glasnik Krapinsko-zagorske županije 8A/13., stupila na snagu 16.04.2013.g.)
Članak 22.


Ovlašćuje se Odbor za Statut i Poslovnik da utvrdi i izda pročišćeni tekst Statuta Općine Krapinske Toplice.

Članak 23.


Ova Statutarna odluka stupa na snagu osmog dana od dana objave u Službenom glasniku Krapinsko-zagorske županije, osim članka 8. 10 i 11. koji stupaju na snagu na dan stupanja na snagu odluke o raspisivanju prvih sljedećih općih i redovitih izbora za članove predstavničkog tijela jedinice lokalne samouprave i Općinskog načelnika.

PRIJELAZNE I ZAVRŠNE ODREDBE

(Statutarna Odluka o izmjenama i dopunama Statuta Općine Krapinske Toplice, Službeni glasnik Krapinsko-zagorske županije 6/14., stupila na snagu 08.04.2014.g.)
Članak 4.


Ovlašćuje se Odbor za Statut i Poslovnik da utvrdi i izda pročišćeni tekst Statuta Općine Krapinske Toplice.

Članak 5.


Ova Statutarna odluka stupa na snagu dan nakon objave u Službenom glasniku Krapinsko-zagorske županije.

PRIJELAZNE I ZAVRŠNE ODREDBE

(Statutarna Odluka o izmjenama i dopunama Statuta Općine Krapinske Toplice, Službeni glasnik Krapinsko-zagorske županije 4/18., stupila na snagu 07.02.2018.g.)
Članak 16.


Ovlašćuje se Odbor za Statut i Poslovnik da utvrdi i izda pročišćeni tekst Statuta Općine Krapinske Toplice.

Članak 17.


Ova Statutarna odluka stupa na snagu osmog dana od dana objave u Službenom glasniku Krapinsko-zagorske županije.

PRIJELAZNE I ZAVRŠNE ODREDBE

(Statutarna Odluka o izmjenama  Statuta Općine Krapinske Toplice, Službeni glasnik Krapinsko-zagorske županije 13/20., stupila na snagu 29.04.2020.g.)
Članak 9.


Ovlašćuje se Odbor za Statut i Poslovnik da utvrdi i objavi pročišćeni tekst Statuta Općine Krapinske Toplice.

Članak 10.


Ova Statutarna odluka stupa na snagu osmog dana od dana objave u „Službenom glasniku Krapinsko-zagorske županije“.

